open-index/open-wikipedia-markdown huggingface dataset:
Bartolomee Cabella

El **Bartolomee Cabella** (*Bartolomeo Cabella*, Milan, 15 de fevree 1847 - Milan, 5 de magg 1907) a l'è staa on ingegnee e manager italian.

## Biografia
Fioeu de l'Antoni e de la Marzellina Annon, el studia al collegg di Calch Taegg e 'l mostra subit bravura in del camp di sienz. El studia poeu al licee classich e in del 1868 el se laurea al Politecnich de Milan in ingegneria civil e in del 1869 in ingegneria industriala.

Invitaa a deventà professor, el refuda e 'l tacca subit a lavorà, i sò primm mestee a hinn staa faa in sul Canal Villores.

In del 1870 'l entra in del Tecnomasio 'me alev e dopo 'n ann el deventa dirigent. Sotta la soa direzion el center el deventa 'n canton de eccellenza in del mond.

In del 1876 el fa vun di primm esperiment de inluminazion elettriga publega cont el Domm de Milan e 'l fa poeu di àlter esperiment, sia in del publegh sia in del privaa, per esempi a Crema.

El fa poeu di studi, insemma al Leopold Emanueli - pader del Luis - in su la dinamo per dàgh pussee effizienza.

In del 1903 el se retira del Tecnomasio, che in del frattemp l'eva ciappaa el sò nomm, e 'l derva 'na soa società de consulenza, in la che la resta finna a la mort, degià che l'ha refudaa tucc i incarich che gh'han parpognuu, foeura de quell de president de la Cambra de Commercc de Milan.

## Riferiment
*Cabella, Bartolomeo - Treccani
Luigi Marattin

El **Luigi Marattin** (Napoli, 20 de fevree 1979) a l'è 'n politegh e economista italian. Member de Italia Viva, prima del Partii Democrategh, l'è staa consiliee economich del Matteo Renzi e del Paol Gentiloni. L'è dottor de ricerca in economia politega a l'Università de Siena e l'ha studiaa anca a l'University of Warwick e a l'Università di Studi de Ferrara. In del 2018 a l'è elegiuu deputaa.

## Ligamm de foeura
*Sitt offizial
Carcano Mod. 91

El **Carcano Mod. 91** a l'è 'n fusil de battalia bolt-action doperaa del Regi Esercitt Italian dal 1891 al 1945 e adottaa in sostituzion del Vetterli-Vitali Mod. 1870/87. Pesant circa 3,8 kg e longh squasi 1 meter e 30 cm, anca se la gh'era la version curta, el doperava i monizion 6,5 × 52 mm Mannlicher-Carcano e i ultem version, doperaa de la Polizia de Stat per sbarà i granad fumogen, a hinn staa retiraa in di agn '90, menter l'Armada, in di agn de piomb, n'ha faa destrugaa 'n mugg per evità che fussen ciappaa di terrorista. L'è famos per vess staa doperaa in del saltament del John F. Kennedy.

## Riferiment
*Tutti i segreti del Mannlicher Carcano: poteva uccidere JFK?
*Considerazioni sul Carcano

## Alter progett

## Vos corelaa
*Moschett Balilla
*Carcano Mod. 38
*Salvatore Carcano
Stat neutral

On **Stat neutral** a l'è 'n Stat o territori che 'l scerniss de s'ceràss no in di conflitt. I Stat neutrai a hinn protegiuu del dirizz de guerra e podèn vèss desmilitarizzaa, compagn de la Costa Rica, o scernì la via de la neutralità armada, comè la Svizzera, per vèss boni de defendés in cas de besogn.

## Lista
*Austria
*Costa Rica
*Ghana
*Giappon
*Irlanda
**[[Isol Åland]]*
*Liechtenstein
*Malta
*Messich
*Mongolia
*Moldavia
*Panama
*Rwanda
*Serbia
*Singapore
*Svizzera
*Turkmenistan
*Uzbekistan
*Vatican

## Riferiment
*Neutralità - Treccani

## Alter progett

## Vos corelaa
*Moviment di Minga Alineaa
*Minga interventism
*Minga belligeranza
Monetarism

El **monetarism** a l'è 'na scoeula de pensee economica che la sostegn che la quantità de moneda la influenza, in sul longh termen, domà i prezzi e che 'l roeul de la banca centrala el gh'ha de vess quell de regolà la quantità de moneda per limità l'inflazion.

## Riferiment
*Monetarismo - Treccani

## Vos corelaa
*Scoeula de Chicago
David Friedman

El **David Friedman** (2 de febrar 1945) a l'è 'n economista statunitens, fioeu del premi Nobel Milton Friedman e filosòf de l'anarco-capitalism. El sostegn, a differenza del pader, 'na graduala reduzion del roeul del Stat finna a la soa eliminazion. Laureaa anca in fisica, l'è appasionaa del Medioev.

## Riferiment
*David Friedman - Libertarianism
Simonov SKS

El **Simonov SKS** a l'è 'na carabina semi-automatega sovietega progettada in del 1945 del Sergej Gavrilovič Simonov. Prima arma a doperà la cartoccia 7,62 × 39 mm, che l'ha caratterizzaa poeu l'AK-47 e la RPK, l'è stada prest sostituida de l'AK 'me arma de prima s'cera ma l'è restada in di repart secondari per agn in tutt el blocch oriental e l'è despess doperada 'me arma cerimoniala.

## Riferiment
*This Russian Rifle Just Might Be the Cockroach of Guns: Meet the SKS
Boris Johnson

El  **Boris Johnson** (*Alexander Boris de Pfeffel Johnson*, New York, 19 de giugn 1964) a l'è  'n politegh britannich, dal 24 de luj del 2019 primm minister dopo el governo de la Theresa May, che l'ha sostituii 'me leader del Partii Conservator el dì prima, al 6 de settember del 2022, quand che l'è sostituii de la Liz Truss. L'è staa, dal 2008 al 2016, sindegh de Londra.

## Riferiment
*Chi è Boris Johnson
Mauro Pedrazzini

El **Mauro Pedrazzini** (15 de giugn 1965) a l'è 'n politegh del Liechtenstein, esponent del Partii Progressista di Cittadin e Minister di Affar Sociai dal 2013.

## Carriera
De origin italiana, l'è anca bon de parlà italian, el s'è diplomaa in d'on licee de Vaduz nel 1985, l'ha otegnuu el titol de dottor de ricerca in fisega al Politecnegh de Losanna in del 1996 dopo di studi a l'Università de Berna.

Del 1992 al 2001 l'è staa manager a la Balzers AG e deminaman l'ha studiaa a l'Università de San Gall per on titol de management.

L'è staa dal 2001 al 2013 analista per la Banca Nazionala del Liechtenstein.

Del 2005 al 2009 l'è staa minister alternativ del primm minister Otmar Hasler e del 2009 al 2013 del vice Martin Meyer. L'è nomenaa del noeuv primm minister Adrian Hasler minister di affar sociai cont i elezion del 2013 e l'è confermaa anca in del governo de Daniel Risch.

## Riferiment
*Sitt del governo
Distanza de Levenshtein

La **Distanza de Levenshtein** a l'è 'n sistema doperaa per mesurà la differenza in tra di stringh inventaa in del 1965 del Vladimir Levenshtein. La mesura i passagg fondamentai per trasformà la stringa in d'on oltra. Per esempi, ciappaa "Tram", per trasformàlla in "Treno" boeugna:
#Giontà 'na "o": Tramo
#Trasformà la a: Tremo
#Trasformà la m: Treno

La distanza l'è donca trii.

## Riferiment
*Calcolare distanza di Levenshtein tra due stringhe

## Vos corelaa
*Distanza de Hamming
M1 Garand

L**'M1 Garand** a l'è 'n fusil semiautomatich statunitens, progettaa per la cartoccia .30-06 Springfield e doperaa in servizzi di forz armaa di Stat Unii dal 1936 al 1957. Progettaa del John Garand, l'è staa vun di primm semiautomatich doperaa de 'n armada e l'ha sostituii el Springfield M1903 per vess sostituii de l'M14. Incoeu l'è doperaa 'me arma de cerimonia o de addestrament.

## Riferiment
*Le armi della II guerra mondiale: l’M1 Garand
Lengua urdu

La **lengua urdu** a l'è 'na lengua indoeuropea parlada soratutt in Pakistan e scrivuda cont l'abecee urdu.

L'è offiziala in Pakistan e India e l'è parlada in di Figi e in Afghanistan. L'è pròppi arenta a l'Hindi, tant che gh'è di scoeur che sostegnen che hinn la medemma lengua.
Sire Raul

El **Sire Raul** a l'è staa 'n storich e scrittor milanes, che l'ha vivuu in tra el 1100 e 'l 1200. Probabilment fonzionari per el Liber Comun de Milan, l'avaria combattuu in la battalia de Carcan e l'ha scrivuu di document in sul conflitt in tra Milan e 'l Barbarossa.

## Riferiment
*Raul, Sire - Treccani
Iniziativa Liberala

**Iniziativa Liberala** (in portoghes *Iniciativa Liberal*) a l'è 'n partii politegh liberal portoghes che 'l defend el liberalism economich, politich e social.

Fondaa offizialment in del 2017 el se fonda in sui valor del Manifest de Oxford, el gh'ha 'me motto "Men de Stat, pussee de Libertà" e 'l sostegn el liber mercaa, el taj di dependent publegh e la libertà de scerna scolastega.

## Ligamm de foeura
*Sitt offizial
Ciclomotor

El **ciclomotor**, anca **motorin** o **mopet** in Isvizzera, a Bressa el gh'ha la scormagna de *ciospo*, a l'è 'n mezz de locomozion che 'l gh'ha 'na velocità limitada e de che i licenz per guidàll a hinn redutt rispett a quej di àlter veicoi.

In princìpi eren di biciclett cont taccaa on motor piscininn, appont di cìcli a motor, incoeu inveci a hinn despess di motociclett piscininn e a potenza redutta, de che el nomm motorin. In d'on poo de legislazion anca di mezz a bassa potenza a 3 o 4 roeud a hinn classificaa 'me ciclomotor. In l'Union Europea per guidàll la ghe voeur la patenta AM, che la se pò ciappà de 14 agn, e i limit a hinn soratutt in su la velocità, de solit 45 km/h, o in su la cilindrada, de solit 50 cm³.

## Riferiment
*DIFFERENZE TRA CICLOMOTORE E MOTOCICLO
*Ciclomotore o motoveicolo? Non solo questione di cilindrata

## Vos corelaa
*Bici a motor
*Motociclo
*Motolingera
*Scooter
Arthur Laffer

L**Arthur Betz Laffer** (Youngstown, 14 agost 1940) l'è on economista statunitens. Sostenitor de la supply side economics, l'è famos per la curva de Laffer, teorij che la afferma che i entraa del Stat seguen 'na curva, e per vess staa voeun di principai consiliee del Ronald Reagan.

In del 2019 a l'è premiaa cont la medaja presidenziala de la libertà del Donald Trump.

## Riferiment
*Laffer, Arthur Betz - Treccani
Rheinpark Stadion

El **Rheinpark Stadion** a l'è el stadi del folball de Vaduz. Faa su in tra el 1997 e 'l 1998, l'è costaa 16 milion de franch e 'l ospita i partii de la nazional e de la squadra pussee important del Paes, el Fussball Club Vaduz.

## Riferiment
*Liechtenstein-Italia, alla scoperta del Rheinpark Stadion di Vaduz
Goffred de Busser

El **Goffred de Busser** (Busser, 8 de ottober 1220 - Milan, dòpo del 1288) a l'è staa 'n prevet e scrittor lombard.

A l'è famos soratutt per el liber Liber Notitiae Sanctorum Mediolani, dedicaa ai agiografii e a la descrizion di ges e di piev de Milan, doperaa poeu 'me font di alter scrittor compagn del Bonvesin de la Riva, del Galvan Fiamma e del Giorg Giulinn.

'N oltra soa oeuvera importànta a l'è quèlla di "Cronegh" che la cunta su la storia de Milan de circa l'ann 0 a la soa epoca, ma gh'è di omission in su la storia di Viscont degià che l'éra 'n sostenitor di De la Torr.

## Riferiment
*[Da Bussero, Goffredo - Treccani](http://www.treccani.it/enciclopedia/goffredo-da-bussero_(Dizionario_Biografico))
Stat de Diritt

El **Stat de Diritt** a l'è la dottrina politega de l'Europa continentala fondada in sul Stat costituzional, indova che i poder del Stat a hinn limitaa e gh'è di limit, soratutt, ai azion e al poder de l'autorità.

## Riferiment
*Stato di Diritto - Treccani

## Vos corelaa
*Rule of Law
Automotris SNFT ALn 668-130

L**'automotris SNFT ALn 668-130** a l'è 'n automotris de la Società Nazionale Ferrovie Tranvie pensaa per el servizzi regional in su la ferrovia Bressa-Isee-Edol e doperada dal 1987 e dal 1993 in servizzi per i Ferrovij Nord Milan, semper per quèlla tratta. N'hinn staa faa sù trè, compagn di ALn 663 di FS, de che differissen per el numer di pòst - hinn 68 - e gh'han l'intercomunicant a cancellett inveci che a soffiett. Pòden viaggià a comand multiplo anca cont i serie 120 e 140.

In tra el 2007 e 'l 2009 hinn staa revampaa: L'ambient a l'è staa adeguaa al TAF e han mittuu 'na livrea noeuva.

## Bibliografia
* 

## Vos corelaa
*Automotris FA ALn 663
*Automotris SNFT ALn 668-120
*Automotris SNFT ALn 668-140
*Lista del material motor de la Società Nazionale Ferrovie e Tramvie

## Alter progett
Tea Party (moviment)

El **Tea Party** a l'è 'n moviment politegh nassuu in di Stat Unii in del 2009 e a favor del liber mercaa e in su di posizion conservatris e libertarian. L'ha protestaa contra i propost de aument di tass e di regolamentazion durant del governo del George W. Bush e del Barack Obama. El nomm el deriva del Tea Party, event istoregh che l'ha vist i american ribellàss al governo ingles.

## Riferiment
*Tea Party - Britannica
TeslaCrypt

**TeslaCrypt** a l'è staa on ransomware progettaa per taccà i utent che doperaven di gioeugh compagn de Minecraft, Call of Duty, World of Warcraft e World of Tanks, cont di variant che taccaven anca i file in general.

Relassaa in del 2015, l'è trovada in la prima version 'na vulnerabilità in su la crittografia simmetrica doperada che l'ha permittuu de decifrà i file, ma a l'è corretta, e in del november 2015 el Kaspersky el nonzia d'avè trovaa 'n oltra vulnerabilità, corretta in del genar 2016. In del magg 2016 i criminai che 'l gestiven relassen la ciav principala e la ESET la publega 'n tool per decifràll.

## Riferiment
*Sconfitto il ransomware TeslaCrypt: ESET rilascia il tool di decodifica
Blue Dog Coalition

La **Blue Dog Coalition** (*Coalizion del Can Bloeu*) a l'è 'l grupp del Partii Democrategh American che 'l reppresenta i istanz pussee centrista del moviment. El sostegn, per esempi, el conservatorism fiscal, e l'è ritegnuu a mità in tra el liberalism american e 'l conservatorism del Partii Republegan.

## Riferiment
*What is a blue dog democrat

## Vos corelaa
*Tuesday Group
*Congressional Progressive Caucus
*New Democrat Coalition
*Republican Main Street Partnership
Ferrovia Modena-Sassoeul

La **ferrovia Modena-Sassuolo** a l'è 'na ferrovia longa 19 km che la conliga Modena a Sassoeul. A l'è elettrificada a 3 kV CC e a scartament standard.

## Storia
La linia a l'è verta in del 1883 de la *Ferrovia Sassuolo Modena Mirandola Finale* (FSMMF), che la gh'eva in concession anca la ferrovia Modena-Mirandola e la Tramvia Modena-Maranello. In principi a trazion a vapor, a l'è retegnuda la prima ferrovia a scartament redutt fàda in l'Italia unida.

'Na voeulta al dì el passava el "trenèin dal còcc" che 'l doperava la pendenza in tra Sassuolo e Modena per spostà el carich, sènza fermaa, in tra i dò città, cont on treno a gravità e de sòlit in testa el gh'era on carich pesant de legna o de bestij: 'Sti treni rivaven anca a 30 km/h e n'hinn staa mettuu du al dì durant de la prima guerra mondiala.

In del 1917 l'esercizi el passa a la SEFTA e in tra el 1929 e 'l 1932 a l'è mittuu el scartament standard. A l'è mantegnuu, in del frattemp, el dobbi scartament, per fermà no la linia.

In del 1970 la resta la darrera linia di ferrovij modenes. In tra el 1998 e 'l 2003 a hinn faa di lavorà de interrament in del center de Modena.

## Fermaa
*Stazion de Modena (RFI)
*Stazion de Modena Policlinich
*Stazion de Modena Piazza Manzoni
*Stazion de Modena Fornaci
*Stazion de Baggiovara Ospedaa
*Stazion de Baggiovara
*Stazion de Casinalbo
*Stazion de Formigine
*Stazion de Fiorano
*Stazion de Quattroponti
*Stazion de Sassoeul Terminal
*Stazion de Sassoeul Radici (conligament cont la ferrovia Regg Emilia-Sassuolo, pu doperaa incoeu)

## Motris
*ALe 88
*ALe 228
*ETR 350
*ETR 243 (noleggiaa de l'Ente Autonomo Volturno)
*Pop (in futur)
## Riferiment
*Materiale Rotabile ACTM 

## Bibliografia
* 
* Cerioli, Della Bona, Fantini, *Le ferrovie provinciali modenesi. Storia di uomini e di treni*, Bologna, CEST, 1994.
*
Otton de Bismarck

L**'Otton de Bismarck** (*Otto Eduard Leopold von Bismarck-Schönhausen*, Schönhausen, 1 de april 1815 – Friedrichsruh, 30 de luj 1898) a l'è staa 'n politegh prussian, poeu todesch, ciamaa *Canzelee de Ferr*. In del 1865 a l'è nomenaa Bismarck-Schönhausen, el 21 de marz 1871 prenzip de Bismarck e in del 1890 duca de Lauenburg.

L'è staa primm minister del Regn de Prussa dal 1862 al 1890. In del 1867 el deventa capo de governo de la Confederazion Todesca del Nord. In del 1871 l'è protagonista del nass de l'Imperi Todesch e 'l deventa el primm Canzelee. Avversari di socialista, el fa su 'n sistema de sigurazion sociala obbligatoria an'mò in pee.

## Riferiment
*Bismarck, Ottone di - Treccani

## Alter progett
Schmidt Rubin K31

El **Schmidt Rubin K31** a l'è staa 'l fusil d'ordinanza de l'Armada svizzera dal 1933 al 1958 e faa per i civij finna al 1972. L'è staa sostituii del SIG SG 510.

Longh 1105 mm e pesant 4 kg, l'era a otturator scorrevol e donca l'era pussee vantaggios rispett a la pupart di fusij de l'epoca che eren a gir e scorr. El doperava i monizion GP11 e 'l gh'eva 6 spazzi per i monizion.

## Galleria di foto

File:Azione Schmidt Rubin k31.JPG|L'azionament del fusil
File:Tacca mira alzo regolaile.JPG|La tacca de mira
File:Mirino volata k31.JPG|El mirin
File:Schmidt Rubin k31 vista tiratore.jpg|La vista del tirator
File:Schmidt Rubin k31 azione vista alto.JPG|La vista de sora
File:Schmidt Rubin k31 volata.JPG|La volada


## Riferiment
*Exordinanza

## Vos corelaa
*Schmidt Rubin K11
Attacch informategh a la Banca del Bangladesh

L**'attacch informategh a la [[Banca del Bangladesh]]** el gh'è staa in del fevree 2016 quand che di cracker s'hinn infiltraa in del sistema de la banca e han mandaa cont el sistema SWIFT trenta-cinch transanzion per squasi on miliard de dollar di cunt che partegnen a la Banca del Bangladesh in su la Federal Reserve Bank of New York. Cinch di trenta-cinch transazion a hinn staa bone de rivà a conclusion e han menaa in di man di criminaj 101 milion de dollar: 20 in Sri Lanka e 81 in di Filippinn: Tucc i danee rivà in Sri Lanka a hinn staa recuveraa menter quej in di Filippinn a hinn staa in part prelevaa e doperaa.

## Event
In tra el 4 e 'l 5 de fevree del 2016, venerdì e di de festa in l'islamich Bangladesh, i lader riessen a bloccà la stampanta di transazion e fann di transazion abusiv cont di credenziai otegnuu prima cont on malware, se pensa el Dridex, per squasi on miliard de dollar, di cunt in la Federal Reserve americana doperaa del Bangladesh per el commercc internazional. La domenega, finii el weekend islamich, i tecnech del Bangladesh riessen a reparà la stampanta e se renden cunt di 'sti transazion e ciamen i Stat Unii, che però hinn saraa per la soa festa. Per fortuna la pupart di transazion a hinn mittuu in revision a man perchè el nomm doperaa l'è, per coincidenza, arent a quell de 'na compagnia sanzionada per avè vioraa i sanzion contra l'Iran, e donca a hinn poeu bloccaa el lunedì di operator american, che riceven anca l'allarm di collega del Bangladesh. 'N oltra transazion de 20 milion, segnalada del Sri Lanka per l'import volt, a hinn inveci fermaa de la Deutsche Bank per on error de battitura: Di bonifich a eren intestaa a 'na fantomatega "Shalika Fandation" e l'error l'ha menaa i todesch a ciamà la banca del Bangladesh, che l'ha bloccaa i transazion.

Del miliard del principi a hinn restaa domà 81 milion che hinn rivaa in di Filippin, in quatter cunt individuaj vert in del magg 2015 a la banca Rizal Commercial Banking Corporation - poeu multada di autorità del Pajes per el mancaa controll - e hinn staa in part retiraa. A la fin el s'è descovert che la banca bengalesa la doperava 'n sistema de segonda man, senza 'n firewall e scarsament protegiuu.

## Possibil colpevol
L'FBI l'ha parlaa de 'n possibil coinvolgiment de la Republega Popolara Democratega de Corea e del sò Lazarous Group, el grupp nordcorean che 'l se occupa de hacking de Stat, e 'n poo de compagnij han parlaa de modalità compagn de quej doperaa per l'attacch de la Sony Picture Entertaintment per el film The Interview. In del 2018 i Stat Unii han accusaa 'n nordcorean per 'sto attacch, per quell a la Sony e per el ransomware Wannacry.

## Riferiment
* Storia di un furto informatico da un miliardo di dollari
*U.S. charges North Korean in Bangladesh central bank, Sony hacks
*That Insane, $81M Bangladesh Bank Heist? Here's What We Know
*The Billion Dollar Bank Job

## Vos corelaa
*Attacch a la sicurezza de SWIFT del 2015-2016
*Dridex
Giustizia sociala

Per **giustizia sociala** se intend el concett che la società la gh'ha de vess giusta. A segonda del pensee politegh la pò vess interpretada differentement: De solit la sinistra la interpreta in sens de redistribuzion di ricch ai pover, la Gesa cattolega comé manera per desviluppà la dimension de l'omm, inveci per el Friedrich von Hayek la pò esist no e l'è 'na ròba senza sens.

## Riferiment
* Giustizia Sociale - Chiesa Cattolica
* Il vero significato della ‘giustizia sociale’ 

## Vos corelaa
* Giustizia climatega
* Giustizia economega
* Social justice warrior
Stazion de Fiorano

La **Stazion de Fiorano** a l'è 'na stazion de la ferrovia Modena-Sassuolo che la serviss el comun de . L'è taccada ai stazion de .

## Moviment
La stazion a l'è doperada del servizzi ferroviari regional de l'Emilia-Romagna gestii de Trenitalia Tper. L'è a frequenza semioraria in di or de ponta e oraria in di or de morbida.

## Riferiment
*Linea Ferroviaria Modena - Sassuolo
Gesa de San Peder in Gessaa

La **gesa de San Peder in Gessaa** (italian: *Chiesa di San Pietro in Gessate*) a l'è ona gesa catolega de Milan.

La se troeuva in sul cors de Porta Vitoria, proppi denanz al Tribunal e arent a la contrada del Ciossett. A l'è on bell esempi de architettura del Quattercent lombard.

In de la gesa a troeuvom di afresch del Donaa de Montorfen, del Bernardin Butinon, del Bernardin Zenal e del Bergognon.

L'è part de la comunità pastoral di Sant Profeta, insemma a la Gesa de San Babila, a la Gesa de la Passion a la Gesa de la Madona de la Sanità e a la Gesa de San Franzesch de Paola

## Storia

I primm testimonianz de la gesa a riven al secol XIII, quand che se parla de ona gesa dedicada ai Sant Peder e Paol, e tegnuda de l'orden di Umiliaa.
La gesa che gh'è adess però l'è stada fada su intorna al 1460, e l'è stada voruda di fradei Portinar, bancher fiorentin che viveven a Milan (e che g'hann daa i danee anca per la famosa capella de la Gesa de Sant Ustorg). El progett de la gesa a l'è de l'architett Guinifort Soree, che in quei agn el curava anca i lavorà de la Cà Granda e de la Gesa di Grazzi.
In del Cincent a gh'è staa slargaa l'absida e poeu gh'è staa giontaa di decorazzion barocch. In del Vottcent hann traa via el stil barocch e hann cercaa de reportà la gesa a l'aspett che la gh'aveva in del Medioev.
In del 1943 l'è stada bombardada: i bomb hann traa giò tutta la navada de dritta, e anca el convent che gh'era lì arent (gh'è restaa domà el cioster, che adess l'è dent al cortil del licee Leonardo).
Dopo de la guerra gh'è staa faa di olter restavor. Al dì d'incoeu la gesa la se troeuva sotta la parocchia de la Passion.

## Riferiment
*Chiesa di San Pietro in Gessate 

## Alter progett
Stazion de Sassoeul Radici

La **Stazion de Sassoeul Radici** a l'è 'na stazion de la ferrovia Regg Emilia-Sassoeul che la serviss el comun de . L'è taccada ai stazion de . In precedenza a l'era doperada anca de la ferrovia Modena-Sassoeul, ma incoeu a l'è faa pu 'me servizzi.

## Moviment
La stazion a l'è doperada del servizzi ferroviari regional de l'Emilia-Romagna gestii de Trenitalia Tper.

## Riferiment
*Reggio Emilia - Sassuolo
Stazion de Regg Ospizzi

La **Stazion de Regg Ospizzi** a l'è 'na stazion de la ferrovia Regg Emilia-Sassuolo che la serviss el comun de . L'è taccada ai stazion de Regg e de Bosch.

## Moviment
La stazion a l'è doperada del servizzi ferroviari regional de l'Emilia-Romagna gestii de Trenitalia Tper, cont noeuv cobbi al dì.

## Riferiment
*Linea ferroviaria Reggio Emilia - Sassuolo

## Alter progett

## Vos corelaa
*Stazion ferroviari de Regg
Stazion de Bosch (Scandian)

La **Stazion de Bosco** a l'è stada 'na stazion de la ferrovia Regg Emilia-Sassuolo che la serviva el comun de . L'è taccada ai stazion de .

In del 2017 a l'è soppressa de la TPER.

## Moviment
La stazion a l'era doperada del servizzi ferroviari regional de l'Emilia-Romagna gestii de Trenitalia Tper, cont noeuv cobbi al dì, finna a la saradura.

## Riferiment
*Linea ferroviaria Reggio Emilia - Sassuolo
Ferrovia Regg Emilia-Sassoeul

La **ferrovia Regg Emilia-Sassoeul** a l'è 'na linia ferroviaria, in fas de elettrificazion, che la conliga Regg Emilia a Sassuolo. De proprietà de la Region, a l'è gestida de la TPER cont noeuv cobbi de treni al dì e 'n bel poo de treni merci, ligaa al mond de la ceramica, che hinn faa cont di composizion a guida G2000.

## Fermaa
*Stazion de Regg Emilia (RFI)
*Stazion de Reggio Ospizio
*Stazion de Due Maestà (sarada in del 2015)
*Stazion de Bosco (sarada in del 2017)
*Stazion de Pratissolo
*Stazion de Scandiano
*Stazion de Chiozza
*Stazion de Casalgrande
*Stazion de Dinazzano
*Stazion de Villalunga
*Stazion de Veggia
*Stazion de Sassoeul Radici
*Stazion de Sassoeul Terminal (conligament cont la Ferrovia Modena-Sassuolo, pu doperaa)

## Riferiment
*Treni sicuri in Emilia-Romagna: la Modena-Sassuolo e la Reggio-Sassuolo tra le 10 tratte promosse dall’Agenzia nazionale per la sicurezza delle ferrovie

## Vos corelaa
*Ferrovij reggian
Gesa de San Peder (Meregnan)

La **Gesa de San Peder** (italian: *Chiesa dei Santi Pietro e Biagio*) l'è ona gesa catolega de Meregnan, in de la Provincia de Milan.
Giamò documentada in del Dusent, la g'ha dent on grupp de statov che la rapresenta la Deposizzion del Signor in del Sepolcher. El rosc de de statov, per via de la facia trista che g'hann, el ven ciamaa *i caragnon de San Peder*.
## Ligamm de foeura
*melegnano.net

## Alter progett
Gesa de San Peder (Biaa)

La **Gesa de San Peder** (italian: *Chiesa di San Pietro*) a l'è ona gesa catolega de Biaa, in de la Provincia de Milan.
L'è stada fada in del Ses'cent. La g'ha tre navad, on batisteri e l'absida; inoltra la g'ha dent on orghen del 1821.
## Riferiment
*lombardiabeniculturali.it

## Alter progett
Gesa de Sant Antoni (Biaa)

La **Gesa de Sant Antoni** (italian: *chiesa di Sant'Antonio abate*) a l'è ona gesa de Biaa.
La se troeuva in de la frazzion del Castellett, proppi in del pont se gionten insema el Navili Grand e quell de Belguard.
A l'è stada fada su giamò in del Medioev, forsi proppi in del temp che s'è comenzaa a scavà el Navili.
L'è restada ona capella fina al 1609, ann che l'è vegnuda ona parocchia.
Gesa de San Bernardin (Biaa)

La **gesa de San Bernardin** (italian: *Chiesa di San Bernardino da Siena*) a l'è ona gesa de Biaa, in de la Provincia de Milan.
## Storia
A l'è stada fada su per la prima voeulta in del Quattercent, in onor del San Bernardin (che se dis che l'era staa a Biaa in del 1431). Cont el passà del temp, s'è sentuu el besogn de slargà la gesa: in del Ses'cent la gesa l'è stada fada su de bell noeuv, cont on restavor curaa del Franzesch Maria Righin.
El lavorà l'è andaa per i longh: se la prima preja l'è stada missa in del 1614, el coro l'è staa faa in del 1686, e 'l campanin domà in del 1717.
Gesioeu de la Madonna in Veronca

El **gesioeu de la Madonna in Veronca** (italian: *chiesa di Madonna in Veroncora*) a l'è ona gesa catolega del comun de Bust Grand, in de la Provincia de Vares.
El se troeuva in mez ai camp, in de la zona a nord-ovest de la citaa.
A l'è on gesioeu bell vegg, e forsi l'è staa faa su prima del Tresent. A bon cunt, l'è citaa per la prima voeulta domà in del 1639, e 'l ven benesii in del 1656.
Gesa de San Steven (Nervian)

La **Gesa de San Steven**, ciamada anca **Gesa Granda** (italian: *Chiesa di Santo Stefano Protomartire*) l'è ona gesa catolega del comun de Nervian, in de la provincia de Milan.
A l'è la gesa pussee importanta del comun, e la se troeuva in del center del paes.

## Storia
L'è stada fada su in stil romanegh in del Dusent, ma forsi anca prima a gh'era lì on gesioeu.
In del Medioev e in de l'etaa moderna l'è stada el coeur de la Piev de Nervian.
In del 1593 a gh'è crodaa el campanin, che l'è staa faa su de bell noeuv, in del stil del Renassiment.
La gesa che gh'è adess però a l'è stada fada in del 1834-1835, perchè quella veggia l'era tutta deroccada, e donca l'hann trada giò (foeura che 'l campanin, che l'è quell che gh'era anca prima).
Ferrovia Bressa-Isee-Edol

La **ferrovia Bressa-Isee-Edol** a l'è 'na ferrovia a scartament standard che la conliga Bressa a Edol e, cont 'na diramazion, a Rovaa. Esercitada in origin de la Società Meridionala, l'è stada fada su in tra el 1885 e 'l 1911 e l'è gestida poeu di Ferrovij del Stat italian e de la Società Nazionala Ferrovij e Tranvij e incoeu l'è esercitada di Ferrovienord.

La linia l'è verta al traffich passegee, faa de la Trenord, e al traffich merci, de la DB Cargo Italia.

## Tecnega
La linia, a binari unich e minga elettrifigada, la gh'ha  el sistema de Controll Centralizzaa del Traffich e 'l Sistema de Support a la Condotta. L'è armada in part cont i rodaj UNI 50 e in part cont i vegg rodaj de 36 kg/m.

## Motris
Per el traffich passegee a hinn doperaa di automotris derivaa de la ALn 668 di FS ciamaa 668-120, 668-130 e 668-140 e anca di autotreni ciamaa ATR 115 e 125.

Per el traffich merci a hinn doperaa di composizion guidaa de la Locomotiva D.752.

## Bibliografia
* AA. VV. *Una linea verso l'Europa: il futuro della linea ferroviaria Brescia-Iseo-Edolo nella rete alpina dei trasporti*. Breno, Comunità montana della Valle Camonica, 2002. 
*  
* Antonio Burlotti. *Stazioni e fermate della linea ferroviaria Brescia/Iseo/Edolo*, in Mauro Pennacchio. *La meccanica viabilità - La ferrovia nella storia del lago d'Iseo e della Vallecamonica*. Marone, Fdp Editore, 2006. ISBN 88-902714-0-X
* 
* 
*  
*  
* 
* 
* 
* 
* 
*  

## Vos corelaa
*FTI - Ferrovie Turistiche Italiane
*Ferrovia Palazzoeu-Paratich
*Red tranviaria extraurbana de Bressa
Tranvia Milan-Còrsich-Biagrass

La **tranvia Milan-Còrsich-Biagrass** a l'è stada 'na linia interurbana di tram che la conligava Milan, de Piazza XXIV Magg, a Còrsich e Biagrass e la toccava anca di alter center minor in sul Navili 'me Trezzan e Gaggian. La tratta de Milan a Corsich a l'è stada verta dal 1884 al 1996 e quella in tra Corsich e Biagrass dal 1914 al 1956. A l'era a scartament standard tranviari de 1'445 mm.

Per la tratta per Biagrass a hinn staa doperaa semper i Motris ''Biagrass'' menter per el servizzi local hinn staa doperaa in di agn prima de la guerra i ''Decapitaa'' e dopo i ''Biscia'', i OM e i ''Carminaa''. In di period de carenza a hinn staa doperaa anca di motris urban tant 'me i ''Dò camer e cusina'' 3000 e 4000 e i 600.

## Galleria di foto

File:Corsico.jpg|La tranvia a Còrsich
File:Corsico, tram.jpg|El tram a Còrsich
File:Gaggiano tram.jpg|La tranvia a Gaggian


## Bibliografia
*
Ferrovia Milan-Mortara

La **ferrovia Milan-Mortara** a l'è 'na linia regionala lombarda de proprietà del Stat che la conliga Milan a Mortara. Verta dal 1854 del tratt in tra Mortara e Vigevan e dal 1870 per la tratta in tra Vigevan e Milan, a l'è longa 44 km e incoeu a l'è elettrificada a 3 kV CC e l'è a scartament standard.

## Servizzi
Tucc i servizzi a hinn gestii de la Trenord: Ghe passen i treni de la linia S9 del Servizzi ferroviari suburban de Milan che conlighen Albairaa-Vermezz a Saronn e di treni regionai de la tratta Mortara-Milan Porta Genova, che di voeult riven finna a Lissandria

## Fermaa
*Stazion de Milan Porta Genova
*Stazion de Milan San Cristofen (principi dobbi binari)
*Stazion de Corsich
*Stazion de Cesan Boscon
*Stazion de Trezzan sul Navili
*Stazion de Gaggian
*Stazion de Albairaa-Vermezz (fin dobbi binari)
*Stazion de Biegrass
*Stazion de Vigevan
*Stazion de Parona
*Stazion de Mortara

## Bibliografia
* RFI, *Fascicolo Linea 31 Milano-Mortara. Aggiornato alla circolare MI 09/2009*.
* 
* 
* 

## Vos corelaa
*Linia de cintura Sud
Intranet

Ona **intranet** a l'è 'na red interna a 'n entità, che la pò vess 'na società, 'n azienda, 'n ent publegh o anca on Stat, per esempi el Kwangmyong de la Corea del Nord, che la gh'ha di servizzi che hinn reservaa domà a quej che n'hinn part e l'è organizzada in manera compagna a l'Internet.

## Riferiment
*Cos'è la Intranet e come funziona
I duu moros

**I duu moros** (italian: *I Promessi Sposi*) a l'è on romanz scrivuu del scrittor milanes Lissander Manzon.
El romanz, che 'l gh'ha ona gestazzion longa pussee de vint agn, a l'è consideraa l'oeuvera pussee importanta del Manzon, e vun di liber fondamentai de la letteradura italiana.
El liber el gh'ha avuu on gran sucess per tutt el Vottcent e 'l Noeuvcent, e l'ha faa vegnì el Manzon vun di *pader* de la lengua italiana moderna. A l'è vun di pilaster del romanticismo italian, e 'l primm esempi de romanz istoregh scrivuu in lengua italiana.

## Storia
L'è staa scrivuu ona prima voeulta in del 1823, col titol provisòri de *Fermo e Lucia*. Pussee innanz in del temp, in del 1827, a l'è stampaa in la prima edizion col titol *I promessi sposi, storia milanesa del sec. XVII, descoverta e rifada del Lisander Manzoni*. 

In quell'ann là, el scrittor el va a Firenz per trovà ispirazion de l'italian o, come el disaraa lù, *per resentà i strasc in de l'Arno*. De la soa esperienza, in del 1840, la nass l'edizion final de l'oeuvra.

## Version in lombard
A gh'è staa tanti autor che hann provaa a voltà in lombard el romanz.
Tella chì ona lista:
**I duu moros*, traduzzion in milanes in vers (ottav) di primm quatter capitoi, scrivuda del Nino Casiraghi in del 1966.
**I promessi sposi. Poema in vernacolo comasco*, traduzzion in vers de tutt el romanz, fada su in comasch del Piero Collina in del 1969.
**I duu moros*, traduzzion in milanes e riduzzion in vers, scrivuda de l'Alvaro Casartelli in del 1974.
**Ól Lorénz di Tramaìin e la Lüzìe Mondèle spüüs prometűü*, version in vers in del dialett de Promana scrivuda de l'Antonio Bellati in del 2011.

## Riferiment
*I duu moros 
*I promessi sposi - Treccani
Liberalism neoclassich

El **liberalism neoclassich**, ciamaa anca **liberalism de l'Arizona** o **bleeding-heart libertarianism** a l'è la scoeula del moviment libertarian american fondada in su la compatibilità in tra i libertà civil e 'l liber mercaa de 'na man e de l'altra in su 'na preoccupazione per la giustizia sociala e 'l jutt per i pussee pover de la società, cont l'obietiv de permettegh de compét a la pari in del mercaa.

## Riferiment
* Jeffrey Edward Green (2016), *The Shadow of Unfairness: A Plebeian Theory of Liberal Democracy*, Oxford University Press.
* Jason Brennan, Bas van der Vossen, David Schmidtz, eds. (2017), *The Routledge Handbook of Libertarianism*, Routledge: "Libertarianism and the Welfare State" by Matt Zwolinski.
Stazion de Biegrass

La **Stazion de Biegrass** a l'è 'na stazion de la ferrovia Milan-Mortara che la serviss el comun de . L'è taccada ai stazion de .

## Moviment
La stazion a l'è servida di treni regionai de la Trenord in l'ambit del contratt de servizzi con Region Lombardia.

## Riferiment
*Direttrice Alessandria-Mortara-Milano
Benedict Arnold

El **Benedict Arnold** (Norwich, 30 de ottober 1741 – Londra, 14 giugno 1801) l'è staa on general statunitens durant de la guerra d'independenza americana che, in del 1780, l'ha tradii la causa independentista per giontàss ai trupp britannich.

General vigoros e aggressiv, l'ha guidaa la campagna de Saratoga che i ribej han vingiuu ma in litt cont i sò collega el scerniss poeu de giontàss ai ingles e l'ha giudaa i trupp lealista in Virginia.

## Riferiment
*Benedict Arnold - Britannica
Isole Britanege

I **Isole Britanege** (in ingles *British Isles*, in irlandes *Éire agus an Bhreatain Mhór*, in manes *Ny h-Ellanyn Goaldagh*, in gaeleg scozes *Eileanan Bhreatainn*, in gales *Ynysoedd Prydain*, in norman *Îles Britanniques*, in scots *Breetish Isles*) a i è un grup de isole de l'Europa nord-ocidentala, intra i quai i majore i è la Bretagna Granda e l'Irlanda.

L'arcipelag l'è formad de 136 isole.


File:British Isles.svg|Mapa politega


## Riferiments
Irlanda (isola)

L**'Irlanda** (in irlandes: *Éire*, in ingles: *Ireland*, in scots: *Airlann*) l'è un'isola del ocean Atlanteg setentrional. L'è part dei isole britanege.

Politegament l'è spartida intra la Republega d'Irlanda (Éire), con capitala Dublin, e ol Regn Unid (Irlanda del Nord, capitala Belfast).

## Riferiments
*
Area de Sicurezza Congiunta

L**'Area de Sicurezza Congiunta** a l'è 'l pont de la zona demilitarizzada coreana indova che i forz de la Corea del Nord e de la Corea del Sud se incontren. Fada su in la zona del vegg villagg de Panmunjom, a l'è doperada per di contatt diplomatich e l'è anca doperada per turism. In del 2018 i dò Coree s'hinn accordaa per trasformà la zona in d'ona attrazion turistega e i guardij a hinn staa disarmaa e l'è staa tolt via el poder di Nazion Unii de polizia in la zona.

## Galleria di foto

File:Korean DMZ Border 2009.jpg|El confin in tra i dò Coree
File:InsideTheJointSecurityArea1.jpg|Soldaa sudcorean in di costruzion
File:DPRK soldier.JPG|Soldaa nordcorean in di costruzion
File:InterKorean Summit 1st v15.jpg|Kim Jong-un e Moon Jae-in traversen el confin e entren in Corea del Sud
File:President Trump Meets with Chairman Kim Jong Un (48162628746).jpg|Donald Trump e Kim Jong-un se incontren
File:At the DMZ (11419407394).jpg|Soldaa de l'Armada Popolar de Corea al Musee de la Pas
File:Demarcation Line Korea 1956.jpg|Cartell de delimitazion
File:Joint Security Area from North Korea.jpg|Vista del Nord al Sud
File:1626 - Nordkorea 2015 - Panmunjon DMZ (22955478076).jpg|Soldaa del Sud vist del Nord
File:A South Korean Soldier stands behind the United Nations Flag in the ready fighting position, while on duty in building T2 of the Conference Row at the Joint Security Area in Panmunjom, Republic of Korea, on 030502-A-LD328-001.jpg|Soldaa sudcorean in posa de combattiment
File:1996 North Korea soldier + South Korea MP. Spielvogel.jpg|Soldaa del Nord e del Sud
File:Demilitarized Zone of Korea 35.JPG|Guardij del Nord
File:DMZ (8375217511).jpg|Guardia del Sud
File:Members of the United Nations Command honor guard stand at attention before the start of a repatriation ceremony held at the Joint Security Area, Panmunjom, Republic of Korea 981106-F-DU876-503.jpg|Soldaa neutrai a 'na cerimonia de rimpatri di rest de 'n soldaa
File:A Korean People's Army soldier glares at United Nations Command representatives during a repatriation ceremony at the Panmunjom Joint Security Area, Republic of Korea (ROK) on 981106-F-AF179-015.jpg|Soldaa de varij paes a 'na cerimona de rimpatri
File:110429-A-LX984-072.jpg|Soldaa del Nord el varda de 'na fenestra
File:Bridge of No Return-a.jpg|El Pont del minga retorn


## Riferiment
*JSA - Korea Tourism 

## Vos corelaa
*Zona demilitarizzada coreana
*Musee de la Pas (Corea del Nord)
*Pont del minga retorn
Nicola Rossi

El **Nicola Rossi** (Andria, 9 de dicember 1951) a l'è 'n politegh ed economista italian. Laureaa e professor e giurisprudenza, a l'è staa fondator e president de l'Istitut Bruno Leoni, member del comitaa sientifich de la Fondazion Italia-USA e, dal 2016, president del consili de sorvelianza de la Banca Popolar de Milan. L'è staa deputaa dal 2001 al 2008 cont i Democrategh de Sinistra e senator dal 2008 al 2011 cont el Partii Democrategh e dal 2011 al 2013 in del Grupp Messedaa.

## Riferiment
*"Non ci si può sempre nascondere dietro al Sud". Intervista all'economista Nicola Rossi
Economia

L**'economia** a l'è l'attività de produzion, scambi, vend e crompà de servizzi, risors e ben e, per estension, el studi di robb che ghe revarden.

## Riferiment
*Economia - Treccani
## Vos corelaa
*Economia politega
*Economia aziendala
*Economia de mercaa
*Economia messedada
*Economia pianificada
AR-15

L**'AR-15** a l'è 'n fusil semiautomatich faa de la Colt e prodott dal 1958. El dopera la cartoccia 5,56 × 45 mm NATO e de luu el deriva l'M16, fusil militar.

## Riferiment
*Come funziona: dentro l'AR-15

## Vos corelaa
*AR-10
Blocch mobil

El **blocch mobil**, ciamaa anca **blocch radio**, a l'è 'l sistema de blocch ferroviari indova che i sezion de blocch a hinn definii in manera dinamica de 'n sistema informategh in manera de permett a pussee treni de occupà la linia in manéra segura e, de solit cont di sistema de Automatic Train Operation, a la giusta velocità. A l'è doperaa soratutt per i lign de metropolitana, degià che a l'è importanta 'na bòna frequenza, ma gh'è anca di lign interurban o anca a volta velocità che hinn dree a vess cambiaa cont 'sto sistema.

## Bibliografia
*Blocco fisso e blocco mobile : analisi della capacità e della propagazione dei ritardi

## Vos corelaa
*Communications-based train control
Gesioeu de San Peder (Milan)

El **gesioeu de San Peder** (italian: *Chiesa di San Pietro dei Pellegrini*) a l'è ona gesa de Milan.
El se troeuva in sul Cors de Porta Romana.
L'è staa fondaa del pret Ambroeus Vares, e l'era attacch al vegg ospizzi di pellegritt che partiva de Milan per ciappà la Via Emilia e per rivà a Roma.
A l'è staa desconsacraa a la fin del Vottcent, e al dì d'incoeu se pò nò andagh denter.

## Alter progett
Antoni Gigee

L**'Antoni Gigee** (italian: *Antonio Giggei*; ... - Milan, 1632) l'è staa on prevet e on studios lombard.
Dotor de teologia e cognossidor di lengov orientai (arabich, ebraich, persian), l'ha lavoraa a la Bibliotecca Ambrosiana vorsuda del cardinal Federigh Boromee.
L'ha publicaa on gran vocabolari arabich-latin, e l'è mort prima de fenì on lavor compagn per el persian.

## Font
* treccani.it
## Ligamm de foeura
* ''Thesaurus linguæ arabicæ'', Milan, 1632
Franzesch Rivola

El **Franzesch Rivola** (italian: *Francesco Rivola*; Milan, 1570 circa - 1655 circa) l'è staa on prevet e on studios lombard.
L'ha studiaa al Seminari de Milan e l'è staa canonegh de la Gesa de San Tomas.
Orientalista, l'ha lavoraa a la Bibliotecca Ambrosiana vorsuda del Federigh Boromee. L'ha studiaa soratutt la lengua armena, de la qual l'ha publicaa on vocabolari armen-latin e ona gramattega. L'è mort prima de publicà ona gramattega in su l'amaregh. Inoltra, l'ha scrivuu ona biografia del cardinal Boromee.

## Font
*[treccani.it](http://www.treccani.it/enciclopedia/francesco-rivola_(Enciclopedia-Italiana)/)
## Ligamm de foeura
*''Grammaticæ Armenæ libri quattuor'', Paris, 1624
*''Dictionarium armeno-latinum'', Paris, 1633
Lodovigh Setala

El **Lodovigh Setala** (italian: *Ludovico Settala*; latin: *Ludovicus Septalius*; Milan, 27 de febrar del 1550 - Milan, 12 de settember del 1633) a l'è staa on dotor lombard.
## Vitta
L'è nassuu a Milan: el sò pader a l'era el medegh *Franzesch Setala*, la mader inveci la *Giulia Riva*, tosa del giureconsolt paves *Gioann Franzesch Riva*.
L'ha studiaa in di Gesuitta in Brera, e 'l s'è laureaa in Medesina a Pavia in del 1571. Duu agn dopo l'era giamò professor de medesina, semper a Pavia: ma l'ha lassaa perd l'insegnament, per podè fà el medegh a Milan. Lainscì però l'ha insegnaa polittega e moral a la Canobiana. In del 1600 l'è deventaa el protofisegh general del Statt de Milan.
L'ha lavoraa de bon ai temp de la pesta del 1576, e soratutt in quella del 1628-1630. Per 'sta reson (e de già che l'era staa vun di primm a capì che l'era dree a tornà la pesta) l'è regordaa pussee che 'na voeulta in del romanz *[[I duu moros]]*, del Manzon.
## Riferiment
*Settala, Ludovico - Treccani

## Alter progett
Gioann Marlian

El **Gioann Marlian** (italian: *Giovanni Marliani*; Milan, 1420 - Milan, 1483) a l'è staa on dotor lombard.
El s'è laureaa in Medesina a Pavia in del 1440, e poeu l'è andaa in del Colegg di fisegh milanes. De lì l'ha scomenzaa ona longa cariera, indè che l'ha insegnaa medesina, filosofia, fisega e strologia. L'era vesin a la fameja di Sforza, e l'è staa bon de curà i raport con tucc i duca de quella dinastia: Franzesch, Gian Galeazz e Lodovigh. Quand che l'è mort, l'hann sotraa dent in de la Gesa di Grazzi.

## Font
*[Enciclopedia Treccani](http://www.treccani.it/enciclopedia/giovanni-marliani_(Dizionario-Biografico)/)
Franzesch Carchen

El **Franzesch Carchen** (italian: *Francesco Carcano*; Milan, trii de febrar del 1735 - Milan, primm de marz del 1794) a l'è staa on nobel e on scrittor lombard.
Fioeu del nobel Lorenz Carchen e de la contessa Teresa Masserada, l'è cressuu a Milan, per poeu andà a studià a Siena.
Tornaa a Milan, el va dent in l'Academia di Trasformaa. Anca se in fin di cunt la soa opera 'me poetta l'è stada on poo modesta, el Carchen l'è regordaa per vess staa on mezzenaa.

## Font
*[treccani.it](http://www.treccani.it/enciclopedia/francesco-carcano_(Dizionario-Biografico)/)
Ironem Cardan

L**'Ironem Cardan** (italian: *Gerolamo Cardano*; latin: *Hieronymus Cardanus*; frances: *Jérôme Cardan*; Pavia, 24 de settember del 1501 - Roma, 21 de settember del 1576) a l'è staa on dotor, matemattegh, filosef e astrolegh lombard.
A l'è staa ona figura importanta del Renassiment italian: a l'è 'l fondador de la probabilitaa, del coefizzent binomial e del teorema binomial. Inoltra se ghe tribuiss el princippi de la sospension cardanega e la rescoverta del giont cardanegh.
Santin Soree

El **Santin Soree** (italian: *Santino Solari*; Verna, 1576 - Salisburgh, 10 de april del 1646) a l'è staa on architett e scultor lombard.
Nassuu in de la Val d'Intelvi, l'ha lavoraa soratutt in Austria: per esempi l'ha faa el progett del Castell de Hellbrunn, e l'ha lavoraa per el Domm de Salisburgh.

## Alter progett
Simon de Orsenigh

El **Simon de Orsenigh** (italian: *Simone da Orsenigo*; Orsenigh, 1382 – 1456) a l'è staa on architett lombard del Medioev.
A l'è staa vun di maister che l'ha lavoraa in del Domm de Milan in del 1387, insema al March de Campion e a tanti olter che rivava de la zona de Comm.
A Milan gh'hann dedicaa ona strada, in de la zona foeura de Porta Vitoria.
Metropolitanin del Campidoeuj di Stat Unii

El **Metropolitanin del Campidoeuj di Stat Unii** a l'è 'n sistema de trii people mover che connetten el Campidoeuj di Stat Unii ai offizi de la Cambra e del Senad. El primm sistema a l'è in pee dal 1903, in del 1965 a l'è giontada 'na monorodaja al servizzi del Senad, che in del 1982 a l'è estenduda e in del 1993 sostitiuda de 'n treno automatich. El sistema de la Cambra a l'è ancamò manual.

A l'è doperada soratutt per permett ai parlamentar de spostàss pussee a la svelta di sò offizi e senza passà pussee de 'na voeulta i controj de sigurezza: In di votazion a l'è reservada a lor, menter in di alter period anca i ospit autorizzaa poden viaggiàgh scortaa.

## Riferiment
*The Unites States Capitol Subway System
Costituzion di Stat Unii

La **Costituzion di Stat Unii** a l'è la suprema font del dirizz in di Stat Unii. Entrada in vigor in del 1789, l'ha sostituii i Articoi de la Confederazion e l'ha istituii el poder esecutiv e giudiziari federai. Dividuda in sett articoi a l'è la costituzion pussee curta del mond, la gh'ha 27 emendament: 10 a hinn la Deciarazion di Dirizz, che la stabiliss i dirizz di american.

## Riferiment
*Costituzione degli Stati Uniti - Treccani

## Vos corelaa
*Deciarazion di Dirizz (Stat Unii)
*Articoi de la Confederazion
*Originalism
*El Federalista
Academia di Trasformaa

L**'Academia di Trasformaa** a l'è stada 'n academia milanesa de lengua toscana verta in del 1743. Gh'even la soa sed al Palazz Imbonaa, donaa del *conservator perpetov* Isepp Maria Imbonaa. N'han tolt part el Giusepp Parin, el Domenegh Balestree, el Peder Verri - che poeu l'ha fondaa l'Academia di Pugn - , el Giusepp Barrett, el Carl'Antoni Tanz, la Franzesca Manzona, el Peder Zeser Largh e 'l Giusepp Cerin.

## Riferiment
*Cronologia della vita di Parini

## Vos corelaa
*Academia di Pugn
Jack (baboin)

**Jack** ( ... - 1890) a l'è staa 'n baboin negher, famos per vess staa l'assistent de 'n deviator disabil in Sudafrica.

## Storia
Jack a l'era l'animal domestich del deviator James Wide, che 'l eva perduu i gamb durant de 'na manoeuva menter 'l saltava in tra i carrozz. L'era addestraa a menà innanz el sò biroccin e doperà el sistema de segnalament.

I autorità han vert 'n indagin dopo che di passegee han segnalaa 'na simia che la doperava el segnalament arent a Uitenhage e, dòpo 'n bel poo de scetticism, han mittuu a la proeuva Jack che l'ha superaa i proeuv e l'è deventaa offizialment impiegaa, pagaa 20 ghej al dì e mezza bottilia de birra a la settimana. E anca se l'era semper ciocch se retegn che l'abia mai faa error in la soa attività.

In del 1890, dopo 9 agn de lavorà, a l'è mort de tisi.

## Riferiment
*This Baboon Worked On A Railway For 9 Years Without Ever Messing Up

## Alter progett
M14 (fusil)

El **M14** a l'è staa el fusil de battalia di forz armaa di Stat Unii dal 1959 al 1964. L'è staa el daree fusil semiautomatich a vess doperaa in ordinanza, l'ha sostituii el Garand M1 e l'è staa sostituii del M16. Incoeu l'è doperaa domà in servizzi cerimonial.

## Bibliografia
* Duff, Scott A., John M. Miller, and contributing editor David C. Clark. *The M14 Owner's Guide and Match Conditioning Instructions*. Export, Penn.: Scott A. Duff Publications, 1996. .
* Murphy, Edward F. *The Hill Fights: The First Battle of Khe Sanh*. Novato, Calif.: Presidio Press, 2003. .
* Pisor, Robert L. *The End of the Line: The Siege of Khe Sanh*. New York: W.W. Norton & Company, Inc., 2002. .
* Rose, Alexander.  *American Rifle: A Biography.* New York: Bantam Dell Publishing, 2008.  .
* Stevens, R. Blake. *U.S. Rifle M14: From John Garand to the M21*. Toronto: Collector Grade Publications, Inc., 1995. .

## Vos corelaa
*FN FAL